Gedig: Generaal de WetArgieffoto Foto: jarmoluk, Pixabay Stil, broers, daar gaan ‘n man verby, hy groet, en dis verlaas. Daar’s nog maar één soos hy; bekyk hom goed. Die oog, nou dof en weggesink, soos vuurvonk kon hy blink – die arendsblik, die kakie- en renegateskrik. Die stap en kraggebaar is nou bedaar. Is dit jul leier nog, per’ ruiterskaar? Gewis! en soos hy ons s’n was en is. Al is die oog verswak, hy kyk nog fier omhoog in jou soos in sy God se oog. Al stap hy kromgeknak en afdraans af, al klop die hart al flou: soos altyd is nog nou elk stap en hartslag trou tot in sy graf. En hierdie pure man jou kind, Suid-Afrika! Wat vrees ons dan? Geseën sal wees die grond, die bloed, die vlees wat sulke vrugte dra. In ons De Wet se gees Voortwaarts, Suid-Afrika!